Päevakorra esimene punkt oli kirikusse minek. Mina sotsiaalse inimesena kõige rohkem selleks, et näha vanu tuttavaid - muu hulgas. Selleks alustasin juba varakult sõjaväe korras kella aegade hüüdmist - kes nüüd 10 minuti jooksul sööma ei hakka, see lihtsalt ei jõua söönuks. Kalle küll nats saboteeris mu üritust, minnes 2 minutit enne uksest väljaminekut dushi alla, aga noh…kõigest 15 minutilise hilinemisega olid kõik lapsed pestud-kammitud autos. Jalgratas ka pagasnikus  ning nõudlikele autosõitjatele terve kotitäis pirne kaasas.